ايصالِ ثواب

ايصالِ ثواب اسلام ۾ پنھنجي نيڪ عملن ۽ بدني ۽ مالي عبادتن جو اجر ۽ ثواب ڪنھن ميت کي پھچائڻ يعني خدا کان اھا دعا ڪرڻ تہ منھنجي ھن عبادت يا نيڪ عمل جو اجر ۽ ثواب فلاڻي شخص کي پھچي، ان کي ايصال ثواب چوندا آهن.ڪتاب: آسان فقہ، از: مولانا محمد يوسف اصلاحي، مترجم: محمد عاشق ڌامراھا، مھراڻ اڪيڊمي شڪارپور، جنوري 2002ع - صہ 37، 296,297 ايصالِ ثواب جي معنيَ آهي ثواب پھچائڻ ۽ اصطلاحن ان جي معني آهي تہ ماڻھو پنھنجا نيڪ عمل ۽ عبادتن جو اجر ۽ ثواب پنھنجي ڪنھن عزيز يا احسان ڪندڙ ميت کي پھچائڻ جي نيت ڪري. امام مالڪ جي مطابق صرف مالي عبادتن  جو ثواب ميت کي پھچي ٿو ۽ جسماني عبادتن جو ثواب نہ ٿو پھچي حنفي فقہ مطابق سڀ نفل عبادتون توڙي اھي مالي ھجن جيئن صدقو، خيرات ۽ قرباني، يا جسماني ھجن سڀني جو ثواب ميت تائين پھچي ٿو. ان مطابق نماز ۽ روزي جو ثواب پڻ ميت تائين پھچي ٿو ۽ اھو جائز آھي. ان جو طريقو اھو آھي تہ  عبادت کان فارغ ٿي اھو ماڻھو ايصالِ ثواب جي دعا گهرندو آھي. ايصالِ ثواب جي لاءِ ضروري ناھي تہ عبادت وقت اھڙي ڪا نيت ڪئي وڃي.

 حوالا 

زمرو:اسلامي اصطلاح